Ekte hjorter

se inndeling!

Cervus (ekte hjorter) er en gruppe hjortedyr som omfatter fem arter. Gruppen inngår i tribuset Cervini, som sammen med muntjaker og duskhjorter (Muntiacini) utgjør underfamilien ekte hjortedyr (Cervinae). Alle artene er ganske store dyr, og er kjennetegnet med at bukkene har gevirer som greiner uten fjøl. Kalvene har hvitflekket pels som små, mens de voksne dyrene stort sett er ensfarget brune, skjønt hvite flekker kan forekomme hos voksne sikahjort.

Hannen kalles bukk og hunnen hind eller kolle, mens avkommet kalles kalv. Enkelte bukker kan også kalles kronhjort. Dette er en bukker med et gevir som har minst tre tagger som danner en «krone» i toppen av hver gevirstang. Betegnelsen er imidlertid ikke spesiell for kun disse artene, men generell for alle bukker med slik krone i tribuset Cervini.

 Taksonomi 
Det hersker på ingen måte konsensus om inndelingen av hjortedyr og man må påregne endringer når nyere forskningsmetoder og mer omfattende studier publiseres. I tredje utgave av Mammal Species of the World (2005) ble bare hjort (C. elaphus) og sikahjort (C. nippon) anerkjent som selvstendige arter i slekten Cervus. Genetiske og morfologiske data antydet imidlertid at flere arter burde inkluderes.

 Inndeling 
Inndelingen følger IUCN (2021).

 Artiodactyla, klovdyr
 Artiofabula (klade, ikke navngitt)
 Cetruminantia (klade, ikke navngitt)
 Ruminantiamorpha (underorden, ikke navngitt)
 Ruminantia, drøvtyggere
 Pecora (infraorden, ikke navngitt)
 Cervidae, hjortefamilien
 Cervinae, ekte hjortedyr
 Muntiacini, muntjaker og duskhjorter
 Cervini, (rødhjorter)
 Dama, dåhjorter
 Axis, svinehjorter
 Rucervus
 Elaphurus, davidshjort (monotypisk)
 Rusa
 Cervus, ekte hjorter
 C. nippon, sikahjort
 C. albirostris, hvitleppehjort (tibethjort)
 C. canadensis, wapiti (østlig hjort)
 C. elaphus, hjort (vestlig hjort)
 C. hanglu, tarimhjort (sentralasiatisk hjort)
 Hydropotinae, vannrådyr (vannhjort)
 Capreolinae, andre hjortedyr

 Referanser 
Groves, Colin (2006). "The genus Cervus in eastern Eurasia". European Journal of Wildlife Research. 52: 14–22. doi: https://doi.org/10.1007/s10344-005-0011-5. S2CID 33193408.

IUCN 2021. The IUCN Red List of Threatened Species. Version 2021-2. www.iucnredlist.org ISSN 2307-8235

Langvatn, Rolf: hjort i Store norske leksikon på snl.no. Hentet 10. oktober 2021 fra https://snl.no/hjort

Pitra, Christian; Fickel, Joerns; Meijaard, Erik; Groves, Colin (2004). "Evolution and phylogeny of old world deer". Molecular Phylogenetics and Evolution. 33 (3): 880–895. doi: https://doi.org/10.1016/j.ympev.2004.07.013. PMID 15522810.

Wilson, D.E.; Reeder, D.M., eds. (2005). Mammal Species of the World: A Taxonomic and Geographic Reference (3rd ed.). Johns Hopkins University Press. ISBN 978-0-8018-8221-0. OCLC 62265494.

 Eksterne lenker 


Kategori:Hjortedyr